**SOCIALNOVARSTVENI ZAVOD TABER**

**ŠMARTNO 70**

**4207 CERKLJE NA GORENJSKEM**

Številka: 110-10/2022-02

Datum: 15.02.2022

Na podlagi določil 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A in 202/21 – odl. US) objavljamo prosto delovno mesto:

**STREŽNICA – SOCIALNO VARSTVO**

**Zaposliti nameravamo 1 strežnico (M/Ž) za nedoločen čas.**

Opis del in nalog:

* organiziranje, usklajevanje priprave in vzdrževanja bivalnih prostorov ter perila, stanovalcev in uporabnikov storitev,
* čiščenje in dezinficiranje ožjega in širšega stanovalčevega okolja, opreme in tehničnih pripomočkov za nego in oskrbo,
* vzdrževanje stanovalčevega in domskega perila,
* priprava razkužil in razkuževanje,
* skrb za sprotno odstranjevanje vseh odpadkov,
* pobiranje umazane posode in transport v kuhinjo,
* odvoz perila v pralnico,
* urejanje stanovalčevega ležišča – postiljanje, prestiljanje, menjavanje posameznih delov posteljnine,
* vzdrževanje okrasnega grmičevja, zelenja in rož v prostorih doma in okrog doma,
* čiščenje upravnih prostorov,
* skrb za redno vzdrževanje pripomočkov za čiščenje in razkuževanje,
* dnevno in generalno čiščenje upravnih, skupnih in sanitarnih prostorov, avle, dvigal, hodnikov,
* urejanje okolice vhoda v zavod in okolice pri kontejnerjih,
* dnevno in generalno čiščenje steklenih površin, opreme v upravnih in ostalih skupnih prostorih,
* javljanje okvar vzdrževalcu,
* izvajanje del in nalog v skladu z delovnim načrtom,
* opravljanje drugih del po nalogu nadrejenega.

Poleg splošnih pogojev, določenih z Zakonom o delovnih razmerjih, morajo kandidati izpolnjevati še naslednje pogoje:

* da imajopridobljeno najmanj **osnovnošolsko izobrazbo (12001)**
* aktivno znanje slovenskega jezika (govorno in pisno).

Z izbranim kandidatom bomo sklenili delovno razmerje za nedoločen čas, s polnim delovnim časom in enomesečnim poskusnim delom.

Kandidati naj pisne vloge z dokazili o izpolnjevanju pogojev in s kratkim življenjepisom pošljejo v osmih (8) dneh od objave na naslov: **Socialnovarstveni zavod Taber, Šmartno 70, 4207 Cerklje na Gorenjskem**, s pripisom **»za razpis STREŽNICA – SOCIALNO VARSTVO«** ali preko e-pošte na naslov: **nastja.pipan@domtaber.si**.

Direktorica Socialnovarstvenega zavoda Taber

Martina Martinčič l.r.